2020. gada \_\_.\_\_\_\_\_\_\_\_ Noteikumi Nr.

Rīgā (prot. Nr. .§)

**Grozījumi Ministru kabineta 2009. gada 15. septembra noteikumos Nr. 1065 "Noteikumi par aizdevumiem sīko (mikro), mazo un vidējo saimnieciskās darbības veicēju un lauksaimniecības pakalpojumu kooperatīvo sabiedrību attīstības veicināšanai"**

*Izdoti saskaņā ar Attīstības finanšu institūcijas likuma*

*12. panta ceturto daļu un*

*Eiropas Savienības struktūrfondu un Kohēzijas fonda*

*2014.–2020. gada plānošanas perioda*

*vadības likuma 20. panta 14. punktu*

Izdarīt Ministru kabineta 2009. gada 15. septembra noteikumos Nr. 1065 "Noteikumi par aizdevumiem sīko (mikro), mazo un vidējo saimnieciskās darbības veicēju un lauksaimniecības pakalpojumu kooperatīvo sabiedrību attīstības veicināšanai" (Latvijas Vēstnesis, 2009, 154. nr.; 2010, 162. nr.; 2012, 49. nr.; 2013, 246. nr.; 2014, 149., 255. nr., 2015, 202.nr.; 2016, 92.nr.; 2017, 201; 2019, 124. nr.; 2020, 69B., 83A. nr.) šādus grozījumus:

1. Izteikt norādi, uz kāda likuma pamata noteikumi izdoti, šādā redakcijā:

"Izdoti saskaņā ar Attīstības finanšu institūcijas likuma 12. panta ceturto daļu un Eiropas Savienības struktūrfondu un Kohēzijas fonda 2014.–2020. gada plānošanas perioda vadības likuma 20. panta 14. punktu".

1. Papildināt noteikumus ar 5.4. apakšpunktu ar šādu apakšpunktu:

"5.4. 32 000 000 *euro* Eiropas Reģionālās attīstības fonda (turpmāk - ERAF) finansējums (tai skaitā virssaistību finansējums – 7 000 000 *euro*) šo noteikumu II., III. un III.1 nodaļā minēto aizdevumu finansēšanai šo noteikumu 7.1. un 7.2. apakšpunktā minētajiem saimnieciskās darbības veicējiem."

1. Aizstāt 5.1 punktā vārdus un skaitļus "5. punktā" ar vārdiem un skaitļiem "5.1., 5.2. un 5.3. apakšpunktā".
2. Aizstāt 5.2 punktā vārdus un skaitļus "5. punktā" ar vārdiem un skaitļiem "5.1.  apakšpunktā".
3. Papildināt noteikumus ar 5.4 un 5.5 punktiem šādā redakcijā:

"5.4 Sabiedrība "Altum" izveido aizdevumu fondu saskaņā ar šo noteikumu 5.4. apakšpunkta nosacījumiem.

 5.5 Sabiedrības "Altum" pārvaldības izmaksas šo noteikumu 5.4 punktā noteiktā aizdevumu fonda ietvaros tiek segtas no atmaksātā publiskā finansējuma par aizdevumiem, kas izsniegti ar ERAF finansējumu, – atbalsta saņēmēja maksājumi par šiem aizdevumiem."

1. Papildināt noteikumus ar 6.4. un 6.5. apakšpunktu šādā redakcijā:

"6.4. Komisijas 2014. gada 25. jūnija Regulas (ES) Nr. 702/2014, ar kuru konkrētas atbalsta kategorijas lauksaimniecības un mežsaimniecības nozarē un lauku apvidos atzīst par saderīgām ar iekšējo tirgu, piemērojot Līguma par Eiropas Savienības darbību 107. un 108. pantu (Eiropas Savienības Oficiālais Vēstnesis, 2014. gada 1. jūlijs, Nr. L 193) (turpmāk – Komisijas regula Nr. 702/2014), 51. panta 4. punktā un 52. pantā.

6.5. Komisijas 2014. gada 16. decembra Regulas (ES) Nr. 1388/2014, ar ko konkrētas atbalsta kategorijas uzņēmumiem, kuri nodarbojas ar zvejas un akvakultūras produktu ražošanu, apstrādi un tirdzniecību, atzīst par saderīgām ar iekšējo tirgu, piemērojot Līguma par Eiropas Savienības darbību 107. un 108. pantu (Eiropas Savienības Oficiālais Vēstnesis, 2014. gada 24. decembris, Nr. L 369) (turpmāk – Komisijas regula Nr. 1388/2014), 46. panta 4. punktā un 47. pantā."

1. Izteikt 7.3.apakšpunktu šādā redakcijā:

“7.3. sīkie (mikro), mazie un vidējie saimnieciskās darbības veicēji, kas nodarbojas ar lauksaimniecības produktu ražošanu un atbilst Komisijas regulas Nr. [702/2014](http://eur-lex.europa.eu/eli/reg/2014/702/oj/?locale=LV), 1. panta 1. punkta "a" apakšpunkta nosacījumiem;”.

1. Aizstāt 10.2. apakšpunktā vārdus un skaitļus "vai 30.11" ar vārdiem un skaitļiem šādā redakcijā "30.11 vai 30.14".
2. Izteikt 10.4.apakšpunktu šādā redakcijā:

“10.4. tas, iesniedzot pieteikumu šo noteikumu [22.1 punktā](https://likumi.lv/ta/id/198282#p22.1) minētajam aizdevumam, atbilst grūtībās nonākuša saimnieciskās darbības veicēja statusam saskaņā ar Komisijas regulas Nr. [1388/2014](http://eur-lex.europa.eu/eli/reg/2014/1388/oj/?locale=LV), 3. panta 5. apakšpunktu;

1. Svītrot 11.8. apakšpunktu.
2. Papildināt noteikumus ar 11.9. apakšpunktu šādā redakcijā:

"11.9. neapbūvētas zemes iegādei un citu Eiropas Savienības struktūrfondu un Kohēzijas fonda līdzfinansētu projektu īstenošanai, ja aizdevuma finansēšanai tiek izmantots šo noteikumu 5.4.apakšpunktā noteiktais finansējums."

1. Papildināt noteikumus ar 12.3 punktu šādā redakcijā:

"12.3 Šo noteikumu 5.4. apakšpunktā minētais finansējums sedz zaudējumus no neatgūtajiem aizdevumiem, kas izsniegti šo noteikumu 5.4. punktā noteiktā aizdevuma fonda ietvaros."

1. Svītrot 30.1 punktā vārdus "Latvijas Republikas teritorijā".
2. Izteikt 30.8 punktu šādā redakcijā:

"30.8 Aizdevuma maksimālais apmērs saimnieciskās darbības veicējam, tostarp energoefektivitātes pakalpojumu sniedzējam, ir 5 000 000 *euro*. Aizdevuma maksimālais termiņš ir 20 gadi. Saimnieciskās darbības veicējs, tostarp energoefektivitātes pakalpojumu sniedzējs, var saņemt atkārtotu aizdevumu ar nosacījumu, ka kārtējā aizdevuma piešķiršanas brīdī piešķirtā aizdevuma un vēl neatmaksāto aizdevumu atlikumu kopsumma nepārsniedz šajā punktā minēto maksimālo aizdevuma summu.".

Ministru prezidents A. K. Kariņš

Ekonomikas ministrs J. Vitenbergs

Iesniedzējs:

Ekonomikas ministrs J. Vitenbergs

Vīza:

Valsts sekretārs E. Valantis